**Zápisnica zo zasadnutia Obecného zastupiteľstva**

**zo dňa 24. 2. 2016**

Prítomní: podľa prezenčnej listiny

Program:

1. Otvorenie zasadnutia Obecného zastupiteľstva
2. Určenie overovateľov zápisnice a zapisovateľa
3. Schválenie programu zasadnutia

4. Kontrola uznesení

5. Dotácia z ENVIRONMENTÁLNEHO FONDU

6. Voľba riaditeľky/riaditeľa MŠ Veselé

7. Dotácie z rozpočtu obce

8. Rôzne

9. Diskusia

10. Záver

* 1. Zasadnutie OZ otvorila V. Šipková, starostka obce. Na zasadnutí boli prítomní 5 poslanci, ospravedlnil sa poslanec Michal Čekan a Adriana Duračková. Zasadnutie bolo uznášaniaschopné.
  2. V. Šipková, starostka obce, prečítala návrh programu zasadnutia. Návrh programu na deň 24. 2. 2016 bol schválený.
  3. V. Šipková predložila návrh na určenie overovateľov zápisnice poslancov Branislava Kukuča a Jankou Kováčovú, zapisovateľku zápisnice Bc. Máriu Krátkú.

4. Uznesenia z predchádzajúceho zasadnutia prečítala hlavná kontrolórka obce p. Mária Horinová.

5. Viera Šipková, starostka obce oboznámila prítomných s oznámením Environmentálneho fondu, Martinská 49, 821 05 Bratislava zo dňa 5. 2. 2016 č. j. ID: 5413, L2-114220, V 621/2016 o poskytnutí podpory formou dotácie z EF v rámci rozšírenej špecifikácie činností podpory formou dotácie pre rok 2015 na činnosť L2: Zvyšovanie energetickej účinnosti existujúcich verejných budov vrátane zatepľovania na objekt: Objekt s. č. 368 materská škola: Modernizácia plynovej kotolne objektu Materskej školy, vo výške: 66.843,00 €. Podmienkou poskytnutia podpory formou dotácie je preukázanie, že žiadateľ, teda obec Veselé, má na financovanie projektu (účelu dotácie) zabezpečených najmenej 5 % nákladov z iných zdrojov, teda sumu vo výške: 3.518,06 €. Čerpanie poskytnutých finančných prostriedkov je možné po uzatvorení písomnej zmluvy medzi obcou Veselé a Environmentálnym fondom. Všetky výdavky spojené s dotáciou musia byť prefinancované ako výdavky oprávneného obdobia t. j. od 10. 7. 2015 do 31. 8. 2016.

6. Starostka obce oboznámila prítomných o voľbe riaditeľky Materskej školy vo Veselom. Podľa ustanovenia § 4 ods. 1 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a § 5 zákona č.552/2003 Z. z. o výkone práce vo verejnom záujme v znení neskorších predpisov vyhlasuje výberové konanie na obsadenie miesta riaditeľa/riaditeľky MŠ Veselé s nástupom 15. 03. 2016. Požadované predpoklady a požiadavky:

Kvalifikačné predpoklady a osobitné kvalifikačné predpoklady:

1. Získanie profesijných kompetencií podľa § 7 a 34 zákona NR SR č. 317/ 2009 Z. z. o pedagogických zamestnancoch a odborných zamestnancoch, a o zmene a doplnení niektorých zákonov a § 1 ods. 1 Vyhlášky MŠ SR č. 437/2009 Z .z., ktorou sa ustanovujú kvalifikačné predpoklady a osobitné kvalifikačné požiadavky pre jednotlivé kategórie pedagogických zamestnancov
2. Najmenej 5 rokov pedagogickej praxe
3. Od 1.1.2017 sa vyžaduje absolvovanie 1.atestácie

Uchádzači, ktorí splnia kvalifikačné predpoklady a požiadavky, budú pozvaní na   
výberové konanie najmenej sedem dní pred jeho začatím.

Dátum a miesto podania prihlášky: Prihlášky možno doručiť do 04.03.2016 v zalepenej obálke označenej nápisom: „Neotvárať–VK – riaditeľ/riaditeľka MŠ“ na adresu: Obecný úrad, Veselé 346, 922 08 Veselé.

7. Dotácie z rozpočtu obce

Starostka obce predložila prítomným žiadosť:

Rímskokatolíckej cirkvi, Farského úradu Veselé č. 76 o poskytnutie dotácie na výmenu strešnej krytiny na farskom kostole sv. Bartolomeja vo Veselom.

Obec Rakovice poskytuje záujmové vzdelávanie v Centre voľného času pri Základnej škole s materskou školou Rakovice žiakom – občanom s trvalým pobytom v obci Veselé v počte 51 žiakov. Výška dotácie na prevádzku a mzdy žiaka CVČ na rok 2016 je 90,00 €, celková výška finančných prostriedkov na rok 2016 je 4590,00€. Mesto Piešťany poskytuje záujmové vzdelávanie prostredníctvom CVČ Ahoj dvom žiakom – občanom s trvalým pobytom v obci Veselé .Výška dotácie je 60 € na žiaka a rok, celková výška finančných prostriedkov na rok 2016 je 120 €.

Obec Veselé v zmysle zákona NR SR č. 564/2004 Z. z. o rozpočtovom určení výnosu dane z príjmov územnej samosprávy môže poskytnúť finančné prostriedky pre deti organizované v obecnom športovom klube vo Veselom.

8. Rôzne.

Moniky Marienkovej, Veselé č. 2 o poskytnutie jednorazového sociálneho príspevku.

Žiadosť Petra Glasnáka, Veselé 59,o odpredaj časti pozemku 41/10 vo výmere 80 m2. Žiadateľ podáva žiadosť opätovne na prejednanie, nakoľko jeho žiadosť nebola uznesením OZ dňa 16. 12. 2015 schválená.

Starostka obce prezentovala žiadosť Ing. Petra Malinu, Veselé 113 o súhlas na výkopové práce za účelom realizácie elektrickej prípojky a žiadosť o súhlas na realizáciu prístupovej komunikácie na pozemku vo vlastníctve obce Veselé k parcele č. 1141/4.

Žiadosti tvoria súčasť zápisnice.

Starostka obce oboznámila prítomných so stanoviskom Štátnej ochrany prírody Slovenskej republiky, Správy chránenej krajinnej oblasti Malé Karpaty, Štúrova 115, Modra zo dňa 16. 3. 2015. Č. k. CHKOMK/300/15. Obec Veselé dňa 10. 3. 2015 požiadala o odborné posúdenie žiadosti o vydanie súhlasu na výrub drevín na parcele č. 1232 (cintorín) 6 ks smreka obyčajného, na p. č. 1231/1 – 1 ks smreka obyčajného (cintorín), na p. č. 41/10 (zdravotné stredisko) 11 ks javora mliečneho. Obhliadka bola uskutočnená 12. 3. 2015 za prítomnosti starostky obce.

Stanoviskom Štátnej ochrany prírody Slovenskej republiky, Správy chránenej krajinnej oblasti Malé Karpaty, Štúrova 115, Modra bolo doporučené vydať súhlasné rozhodnutie na výrub drevín na parcele č. 1232 (cintorín) 6 ks smreka obyčajného, na p. č. 1231/1 – 1 ks smreka obyčajného (cintorín), na p. č. 41/10 (zdravotné stredisko) 11 ks javora mliečneho. Na parcele č. 41/10 rastie pajaseň žliazkovitý na ktorý nie je potrebné vydanie súhlasu na výrub preto, že je uvedený v zozname inváznych druhov drevín.

Na základe žiadosti Rímskokatolíckej cirkvi, Farského úradu Veselé obec Veselé požiadala o vydanie súhlasu na výrub dreviny a to 5 ks smreka pri kostole sv. Bartolomeja vo Veselom.

Mária Horinová, hlavný kontrolór obce Veselé predložila plán kontrolnej činnosti hlavného kontrolóra na I. polrok 2016. Tvorí súčasť zápisnice.

Starostka obce informovala prítomných o plánovanom pouličnom zbere elektroodpadu firmou ANEO Trnava 1. 3. 2016. Plánovaný je aj zber veľkoobjemového odpadu. Veľkokapacitné kontajnery budú rozmiestnené v obci podľa zverejneného harmonogramu.

1. januára 2016 nadobudol účinnosť zákon č. 79/2015 Z. z. o odpadoch a o zmene a doplnení niektorých zákonov. Obec je povinná zaviesť množstvový zber drobného stavebného odpadu. Ide o odpad bez obsahu škodlivín, ktorý vznikol pri drobných stavbách, úpravách nepodliehajúcich ohlasovacej povinnosti – výmena dlažby, renovácie omietok a pod. Zavedenie množstvového zberu pre drobný stavebný odpad znamená, že povinnosť platenia poplatku za drobný stavebný odpad je priamo závislá od jeho produkcie. V praxi to znamená, že občan môže drobný stavebný odpad odovzdať na miesto určené obcou a poplatok za drobný stavebný odpad uhrádza v hotovosti správcovi dane, pričom platí len za skutočne odovzdané množstvo stavebného odpadu, čiže od jeho produkcie. Sadzbu poplatku určuje VZN obce Veselé č. 7/2015 o poplatku za komunálne odpady a drobné stavebné odpady, § 4, ods. 3 vo výške 0,078 €/kg. Vyhodnotenie výšky produkcie je možné na mieste určenom obcou pomocou priemyselných váh. Starostka obce predložila poslancom ponuky na predaj priemyselných váh na DSO. Fi. Brutto, s. r. o. Sereď za cenu 1197,72 €, Martes – Sk, s. r. o. Žilina za cenu 1690,80 €, a Krajspol Sk s. r. o. Žilina.

Starostka obce informovala prítomných, že záujemca o kúpu autobusa odstúpil od kúpy. Nový záujemca má záujem o zakúpenie sedadiel z autobusa za 3,5 € za kus. Nakoľko nie je predpoklad, že sa autobus odpredá, je potrebné ho rozpredať na náhradné diely a zbytok odovzdať do kovošrotu.

Starostka obce požiadala poslancov OZ aby sa dohodli, že uskutočnia pracovné stretnutie v objekte kultúrneho domu za účelom posúdenia postupu a spôsobu rekonštrukcie nehnuteľnosti – vypracovanie projektu a projektovej dokumentácie za účelom čerpania finančných prostriedkov z eurofondov a fondov SR.

**Uznesenia Obecného zastupiteľstva vo Veselom zo dňa 24. 2. 2016**

**Uznesenie Obecného zastupiteľstva vo Veselom č. 1/2016**

Obecné zastupiteľstvo vo Veselom

Schvaľuje

program zasadnutia obecného zastupiteľstva vo Veselom na deň 24. 2. 2016 .

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 2/2016**

Obecné zastupiteľstvo vo Veselom

určuje

overovateľov zápisnice poslancov Branislava Kukuča a Janku Kováčovú, zapisovateľku zápisnice Bc. Máriu Krátkú.

Prítomných 5 poslancov

Schválili 5 poslanci

**Uznesenie Obecného zastupiteľstva vo Veselom č. 3/2016**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 16. 12. 2015.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 4/2016**

Obecné zastupiteľstvo vo Veselom

schvaľuje

úhradu nákladov z iných zdrojov vo výške 5 % oprávnených nákladov t. j. 3518,06 € na projekt: „Objekt s. č. 368 materská škola; Modernizácia plynovej kotolne objektu Materskej školy“. Dotácia na projekt bude poskytnutá z Environmentálneho fondu vo výške 66.843,00 € (95 % celkových nákladov projektu s DPH) v rámci rozšírenej Špecifikácie činností podpory formou dotácie pre rok 2015 na činnosť L2: Zvyšovanie energetickej účinnosti existujúcich verejných budov vrátane zatepľovania.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 5/2016**

Obecné zastupiteľstvo vo Veselom

Berie na vedome

Informácie starostky obce o voľbe riaditeľky Materskej školy Veselé.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 6/2016**

Obecné zastupiteľstvo vo Veselom

schvaľuje

poskytnutie dotácie žiadateľovi: Rímskokatolícka cirkev, Rímskokatolícky farský úrad Veselé č. 76, IČO: 34013563 vo výške 3000,00 € na výmenu strešnej krytiny na Rímskokatolíckom kostole sv. Bartolomeja vo Veselom.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 7/2016**

Obecné zastupiteľstvo vo Veselom

neschvaľuje

poskytnutie jednorazovej sociálnej výpomoci žiadateľke Monike Marienkovej, Veselé 2.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 8/2016**

Obecné zastupiteľstvo vo Veselom

neschvaľuje

predaj majetku obce a to časti pozemku p. č. 41/10 v obci Veselé, k. ú. Veselé vo výmere 80 m2 žiadateľovi Petrovi Glasnákovi, bytom Veselé 59.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 9/2016**

Obecné zastupiteľstvo vo Veselom

Berie na vedomie

Plán kontrolnej činnosti hlavného kontrolóra obce Veselé na l. polrok 2016.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 10/2016**

Obecné zastupiteľstvo vo Veselom

súhlasí

s predajom sedadiel z autobusa vo vlastníctve obce Veselé za cenu 3,5 € za kus.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 11/2016**

Obecné zastupiteľstvo vo Veselom

a) Schvaľuje

Vydanie povolenia žiadateľovi Ing. Petrovi Malinovi bytom Veselé 113 na výkopové práce za účelom realizácie elektrickej prípojky k novostavbe rodinného domu na parcele č. 1141/4. Elektrická prípojka bude realizovaná na parcele č. 1771/4 vo vlastníctve obce Veselé. Povolenie bude vydané ako doklad pre príslušný stavebný úrad k územnému a stavebnému konaniu.

b) Schvaľuje

Vydanie povolenia žiadateľovi Ing. Petrovi Malinovi bytom Veselé 113 na realizáciu prístupovej komunikácie od obecnej cesty p. č. 1743, na časti parcele č. 1771/4, k pozemku 1141/4. Povolenie bude vydané ako doklad pre príslušný stavebný úrad k územnému a stavebnému konaniu.

Prítomných 5 poslancov

Schválilo 5 poslancov

**Uznesenie Obecného zastupiteľstva vo Veselom č. 12/2016**

Obecné zastupiteľstvo vo Veselom

schvaľuje

zakúpenie priemyselnej váhy na váženie drobného stavebného odpadu od fi. Brutto, s. r. o. Sereď za cenu 1197,72 €.

Prítomných 5 poslancov

Schválilo 5 poslancov

Vo Veselom 24. 2. 2016

Viera Šipková

Starostka obce

Zápisnicu spísala: Bc. Mária Krátká

Overovatelia zápisnice:

Branislav Kukuč .....................................................

Janka Kováčová ......................................................